C 149/158
MT
Il-Ġurnal Uffiċjali tal-Unjoni Ewropea
28.4.2023
L-Erbgħa 19 ta’ Ottubru 2022 Test propost mill-Kummissjoni
Emenda
Dawk l-atti ta' implimentazzjoni għandhom jelenkaw il-porti­ jiet ġirien tat-trażbord tal-kontejners li jinsabu barra mill-Un­ joni iżda inqas minn 300 mil nawtiku bogħod mit-territorju tal-Unjoni, fejn is-sehem tat-trażbord tal-kontejners, imkejjel f'unità ekwivalenti għal għoxrin pied, jaqbeż il-65 % tat-traf­ fiku totali tal-kontejners ta' dak il-port matul il-perjodu ta' tnax-il xahar l-aktar reċenti li għalih tkun disponibbli d-data rilevanti.
Għall-fini ta' din il-lista, il-kontejners għandhom jitqiesu bħala trażbordati meta jinħattu minn vapur lejn il-port għall-iskop uniku li jitgħabbew fuq vapur ieħor.
Il-portijiet li jinsabu f'pajjiż terz li japplika b'mod effettiv miżuri li huma ambizzjużi daqs ir-rekwiżiti stabbiliti f'dan ir-Regolament ma għandhomx jiġu inklużi.
Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 27(3).
Emenda 60 Proposta għal regolament Artikolu 2 – paragrafu 2b (ġdid) Test propost mill-Kummissjoni
Emenda
L-Istati Membri jistgħu, fir-rigward tal-enerġija użata fuq vjaġġi mwettqa minn vapuri tal-passiġġieri għajr vapuri tal-kruċieri bejn port tal-waqfa taħt il-ġuriżdizzjoni ta' Stat Membru u port tal-waqfa taħt il-ġuriżdizzjoni tal-istess Stat Membru li jinsab fi gżira b'inqas minn 100 000 resident permanenti, u fir-rigward tal-enerġija użata matul is-soġġorn tagħhom f'waqfa f'port tal-gżira korrispondenti, jeżentaw rotot u portijiet speċifiċi mill-applikazzjoni tal-paragrafu 1 (a) u (b).
L-Istati Membri għandhom jagħtu notifika lill-Kummissjoni fir-rigward ta' dawk l-eżenzjonijiet qabel ma jidħlu fis-seħħ, u l-Kummissjoni għandha tippubblikahom f'Il-Ġurnal Uffiċjali tal-Unjoni Ewropea.
L-ebda eżenzjoni bħal din ma għandha tapplika wara l-31 ta' Diċembru 2029.